
A kvantifikált modális logika és a hasonmáselmélet esete az aktualitás operátorral

A modális állítások és érvek elemzésének két eszközét nyújtja a kvantifikált modális logika és a hasonmáselmélet. Az előbbi egy speciális intenzionális logika, míg az utóbbi egy olyan elmélet, melynek nyelvét az extenzionális logika képezi. Ha e két megközelítés közül a kifejezőerő tekintetében kell választanunk, akkor a hasonmáselmélet felülmúlja riválisát. Azonban az aktualitás operátor bevezetésével a kvantifikált modális logika egy szintre kerül alternatívájával.
A dolgozatomban azt a kérdést vizsgáltam, hogy vajon lefordítható-e az új operátor a hasonmáselmélet nyelvére, ugyanis, ha ezt nem tehetjük meg, akkor a hasonmáselmélet jelentős mértékben veszít teoretikus vonzerejéből.



